Virallinen lehti nro C 347 , 18/11/1996 s. 0123



B4-1097/96 Päätöslauselma Euroopan unionin yleisen talousarvion toteuttamisesta varainhoitovuonna 1996 Euroopan parlamentti, joka - ottaa huomioon Euroopan unionin talousarvion toteuttamista 31. toukokuuta 1996 mennessä koskevan kertomuksen (SEK(96)1226) tiedot sekä kaikkien budjettikohtien toteuttamisluvut 31. elokuuta 1996 mennessä, - ottaa huomioon komission vastauksen talousarvion valvontavaliokuntansa kyselyyn Euroopan unionin yleisen talousarvion toteuttamisesta varainhoitovuonna 1996, - ottaa huomioon seuraavat päätöslauselmansa: - 5. huhtikuuta 1995 vuoden 1996 talousarviomenettelyn suuntaviivoista, pääluokka III (komissio) ((EYVL C 109, 1.5.1995, s. 46))- 26. lokakuuta 1995 esityksestä Euroopan unionin yleiseksi talousarvioksi varainhoitovuodelle 1996, pääluokka III (komissio) ((EYVL C 308, 20.11.1995, s. 116))- 14. joulukuuta 1995 esityksestä Euroopan unionin yleiseksi talousarvioksi varainhoitovuodelle 1996, pääluokka III (komissio) neuvoston muutoksin ((EYVL C 17, 22.1.1996, s. 155)); 1. Panee merkille tämän vuoden talousarvion yleisen toteuttamistason, joka on viimevuotista parempi; 2. Kiinnittää kuitenkin huomiota siihen, että rahoitusnäkymien nimikkeiden 3 ja 4 hyödyntäminen polkee paikallaan, mikä johtuu suuressa määrin lukuisien keskeisten budjettikohtien oikeudellisen perustan puutteesta; 3. Pahoittelee jälleen kerran komission johdonmukaisuuden puutetta suhteessa siihen, edellyttääkö talousarvion toteuttaminen oikeudellisen perustan olemassaoloa, mikä johtuu pääasiassa siitä, että budjettivallan käyttäjät eivät ole päässeet tästä sopimukseen; 4. Kehottaa uudelleen valiokuntiaan seuraamaan läheisesti niiden toimivallan piiriin kuuluvien yleisen talousarvion osien toteuttamista; 5. Toistaa arvostelun, jota se on kohdistanut maatalousalan budjettiennusteiden heikkoon laatuun, jota havainnollistaa nimikkeen 1 toteuttaminen tämän vuoden osalta, kun taas useimmat keskeiset alat (maito, viini, viljelykasvit, hedelmät ja vihannekset, sokeri, täydentävät toimenpiteet) osoittavat merkkejä huomattavan alhaisesta varojen käytöstä; 6. Kehottaa komissiota oliiviöljyn tuotantolukujen luotettavuuteen liittyvien vakavien ongelmien johdosta varmistamaan, että maksusitoumusmäärärahat, jotka on varattu kattamaan oliiviöljyvirastojen toiminta tarkastusvuonna 1996/1997 (momentti B2-511, maatalouden valvonta), johtavat tehokkaaseen ja tuloksekkaaseen valvontaan; 7. Ottaa huomioon nimikkeen 2 (rakennerahastot) korkean toteuttamistason; panee kuitenkin tavoitteen 6 mukaisten alueiden osalta huolestuneena merkille, että kohtien B2-1102 (kalatalouden ohjauksen rahoitusväline) ja B2-1305 (Euroopan sosiaalirahasto) maksusitoumusmäärärahojen ja maksumäärärahojen hyödyntämisaste on 0 % ja että kohdan B2-1203 (Euroopan aluekehitysrahasto) maksusitoumusmäärärahoja ei ole hyödynnetty ja sen maksumäärärahojen käyttö on hidastunut; kehottaa komissiota toteuttamaan kaikki tarvittavat toimenpiteet, joilla jäsenvaltioita autetaan hyödyntämään näitä alueita varten saatavilla olevia voimavaroja; 8. Pahoittelee sitä, että yhteisön ADAPT-aloitetta (B2-1424) varten varattuja määrärahoja ei ole käytetty juuri lainkaan ja että NOW-aloitetta (B2-1420) varten varattujen varojen käyttö on hyvin vähäistä, mikä poikkeaa jyrkästi useimmista muista yhteisön aloitteista, joiden tilanne on suhteessa viime vuoteen huomattavasti parantunut; muistuttaa tässä suhteessa komissiota parlamentin politiikasta, jonka mukaan yhteisön aloitteiden olisi kehityttävä tasapainoisesti; 9. Paheksuu sitä, että komissio yksiselitteisesti ja tahallisesti kieltäytyy toteuttamasta momentteja B2-600 (alueiden välisen yhteistyötoiminnan edistäminen) ja B2-601 (yritys- ja innovaatiokeskukset) vastoin budjettivallan käyttäjän selkeästi ilmaistua tahtoa näennäisesti siksi, että «vastaavia toimintoja voitaisiin rahoittaa rakennerahastoista»; kehottaa komissiota toteuttamaan tarvittavat toimenpiteet, joilla varmistetaan näitä momentteja varten varattujen varojen täysi hyödyntäminen niihin tarkoituksiin, joita varten ne on talousarvioon merkitty; 10. On huolissaan siitä, että tämän varainhoitovuoden kolmannen vuosineljänneksen loppuun mennessä kohdan B2-5100 (tautien hävittämis- ja seurantaohjelma) maksumäärärahoihin on hädin tuskin koskettu huolimatta siitä, että vastaavat maksusitoumukset tehtiin edellisen vuoden kahden ja puolen viimeisen kuukauden aikana; kehottaa komissiota tutkimaan tämän tilanteen syyt ja nopeuttamaan kyseisten määrärahojen jakoa; 11. On huolissaan momentin B7-420 (Israelin ja Palestiinan vapausjärjestön (PLO) väliseen rauhansopimukseen liittyvät yhteisön toimet) toteuttamisen hidastumisesta; kehottaa komissiota alueen tilanteen valossa varmistamaan kyseisten määrärahojen optimaalisen hyödyntämisen vuoden loppuun mennessä; 12. Kehottaa komissiota viipymättä esittämään parlamentille selvityksen Essential AID -ohjelman sekä budjettikohdan B7-542 (erityisapu entisen Jugoslavian alueen tasavaltojen pakolaisille) varojen suunnitellusta käytöstä sekä selvittämään Italtrend ja Euro -virastojen PA erityisroolin, työtavat ja tehokkuuden; 13. Pyytää komissiota välittömien toimien tarpeen vuoksi varmistamaan maamiinojen raivaukseen varattujen määrärahojen (momentti B7-615) nopean ja tehokkaan jakamisen entisessä Jugoslaviassa ja muualla maailmassa tarpeen mukaan; 14. Panee merkille, että joidenkin kansalaisjärjestöjen toimintaan liittyvien budjettikohtien (B7-6005 (Kamputsea), B7-6006 (Kuuba) ja Tiibetin pakolaisia koskeva uusi kohta B7-6008) maksusitoumusmäärärahojen hyödyntämisaste on 0 %; pyytää komissiota aktivoimaan nämä varat vuoden loppuun mennessä budjettivallan käyttäjän selkeästi ilmaistun tahdon mukaisesti; 15. Pitää erittäin tärkeänä sitä, että komission ja Etelä-Afrikan hallituksen syyskuussa 1995 allekirjoittama uusia hankkeita koskeva aiepöytäkirja toteutetaan optimaalisesti (momentti B7-320); 16. Pyytää komissiota toteuttamaan tarvittavat toimenpiteet, joilla varmistetaan momentin B7-502 (rajat ylittävä yhteistyö rakenteiden alalla) ja INTERREG II -aloitteen (momentti B2-1410) mukaisesti rahoitettujen toimien koordinointi; 17. Pyytää komissiota tutkimaan mahdollisuutta sisällyttää petollisten menettelyjen vastaiseen koordinointiyksikköön hedelmä- ja vihannesalan sekä viinialan - ja tarvittaessa kaikkien muiden alojen - valvontapalvelut sekä kansallisen valvonnan koordinointipalvelut EMOTR:n tukiosastosta rahoitettujen toimien osalta, jotta voidaan mahdollistaa valvojien ja tutkijoiden parempi vuorovaikutus; 18. Pyytää komissiota siirtojen avulla asettamaan henkilöstöä käytettäväksi yhteisön menojen tarkastamiseen ja valvontaan kaikilla suoran rahoituksen aloilla (Phare, Tacis, Echo jne.) sekä tehostamaan niiden parissa työskentelevien kansallisten viranomaisten koulutusta; 19. Korostaa päättäväisyyttään varmistaa käännösyksikön tehokas toiminta tehtyjen päätösten mukaisesti ja erityisesti suhteessa sillä EU:n toimielinten osalta olevaan koordinointitehtävään; 20. Kehottaa puhemiestään välittämään tämän päätöslauselman neuvostolle ja komissiolle.